Szolnoki Repüléstörténeti Kiállítóhely

A Szolnoki Repülés történeti Kiállítóhely, közismert nevén a Szolnoki Repülőmúzeum a szolnoki katonai repülőtér mellett található, ingyenesen látogatható, a civil és katonai repülést, illetve repülőgépeket bemutató, a HM Hadtörténeti Intézet és Múzeumhoz tartozó műszaki kiállítóhely volt. 2015. október 31-én bezárt, gyűjteményének egy részét a 2016 szeptemberében megnyitott RepTár Szolnoki Repülőmúzeumba költöztették. A múzeum jellemzői A múzeum a szolnoki katonai repülőtér szomszédságában, Szandaszőlősön található. A múzeum által kiállított repülőgépek, felszerelések, és dokumentumok többsége a Magyar Légierő által használt eszköz, de számos polgári utas- illetve teherszállító repülőgép is található a gyűjteményben. A múzeumot 1973-ban nyitották meg a Kilián György Repülő Műszaki Főiskola részeként, akkor még mindössze hat szovjet gyártmányú repülőgéppel. Bár a gyűjtemény legfőbb erőssége továbbra is a második világháború utáni katonai repülés bemutatása, a kiállított tárgyak a magyar repülés kezdetéig nyúlnak vissza és dokumentálják az első és a második világháború repüléstörténetét is. Mára a múzeum Közép-Európa egyik legnagyobb repüléstörténettel foglalkozó létesítménye, mely 22 000 m²-es területen 49 repülőeszközt, valamint számos motort, hajtóművet és egyéb berendezést mutat be. A repülőgépek többsége a szabadtéri kiállítási területen található. A motorok és hajtóművek, valamint fegyverek és rádiólokátorok számára egy fedett bemutató tér áll rendelkezésre. 2010-ben pedig átadtak egy 500 m²-es alapterületű hangárt, melyben a négy repülőgépet (Jak–12, Jak–18, Po–2 és Me 108), továbbá motorokat helyeztek el. A múzeumban több, a második világháború idejéből előkerült roncs található. Közülük legteljesebb a Balatonból kiemelt Il–2-es csatarepülőgép roncsa, mellette több motor- és egyéb repülőgéproncs is ki van állítva. A múzeumot 2015. október 31-én bezárták. A gyűjtemény nagy részét a 2016 szeptemberében a hajdani Szolnoki indóház területén berendezett RepTár Szolnoki Repülőmúzeumba költöztették. A kiállítási tárgyak közül a régi múzeum területén maradt az Il–18-as és a Tu–134-es utasszállító repülőgép, az Il–14-es és két An–26-os teherszállító repülőgép, az Il–28-as frontbombázó, valamint két vadászrepülőgép, egy JA 37 Viggen és egy Hawker Hunter. A gyűjtemény Repülőgépek Aero 45 L–29 Delfín L–39 Albatros (két darab, a 018 oldalszámú Magyarországon nem repült, 119 oldalszámú: Cápeti II) An–2 An–24 An–26 F–104 Starfighter (Török Légierő) F–104 Starfighter (Luftwaffe) Hawker Hunter Mk58 (a Patrouille Suisse gépe) Il–2M3 (roncs) Il–14 Il–18 Il–28 Jak–11 (Let C–11) K–001 Denevér Kvasz–1 (replika) L–200A Morava Li–2 Teve (korábban a pécsi vidámparkban volt kiállítva) MiG–15 MiG–15 UTI MiG–21bisz MiG–21biszAP MiG–21F–13 MiG–21MF MiG–21PF MiG–21U MiG–21UM MiG–21R MiG–23MF MiG–23UB Messerschmitt Bf 108 Taifun (Nord 1002) Po–2 Saab A 32 Lansen E JA 37 Viggen Szu–22M3 Tu–134 Vitorlázó repülőgépek R–16 Lepke R–26S Góbé → RepTár Helikopterek Mi–1M Mi–2 Mi–4A Mi–8P Mi–8T Mi–24D Ka–26 Motorok, hajtóművek Avia M–462RF BMW 801 Daimler-Benz DB 605 Fejes Jenő kísérleti lemezmotorja Izotov GTD–350 → RepTár Izotov TV2–117A Ivcsenko AI–14R Ivcsenko AI–26V Ivcsenko AI–20M Ivcsenko AI–24VT Ivcsenko AI–25TL Klimov VK–1A Kuznyecov NK–8–2U Le Rhone J9 Mikulin AM–42 Siemens–Halske SH 4 Svecov M–11FR Svecov AS–21 Svecov AS–62IR Svecov AS–82 Tumanszkij RD–9B Tumanszkij R–11F–300 Vegyenyejev M–14V–26 Walter 6–III Egyéb eszközök Fiat G–12 törzsének maradványa katapultülések repülőgép-fedélzeti fegyverek légi fényképezőgépek fedélzeti rádiólokátorok (RP–21 Szapfir, RP–22, RP–23 Szapfir–23) Korábbi repülőgépei Jak–11 (LET C–11) – 2006 augusztusáig, eladták (2011-ben újabb Jak–11-es kapott a múzeum) Jegyzetek Külső hivatkozások Repülőmúzeum.hu – A múzeumot bemutató honlap (nem a múzeum hivatalos honlapja) A HM Hadtörténeti Intézet és Múzeum honlapja